2 Ինչո՞ւ է կարևոր երախտապարտ լինել Եհովային։ Ինչպես մարգարեացվել էր, այս վերջին օրերում մարդիկ գնալով անշնորհակալ են դառնում (2 Տիմոթ. 3։2)։ Շատերը սովորական բան են համարում այն օրհնությունները, որ Եհովան տալիս է մարդկանց։ Այս նյութապաշտ աշխարհի և գովազդների ազդեցության տակ՝ միլիոնավոր մարդիկ, իրենց ունեցածով բավարարված լինելու փոխարեն, ձգտում են ավելի շատ իրեր ձեռք բերելու։ Աշխարհում տիրող այդ ապերախտ ոգին մեզ վրա նույնպես կարող է ազդել։ Եվ հնում ապրած իսրայելացիների պես՝ մենք էլ գուցե դառնանք անշնորհակալ և չգնահատենք Եհովայի հետ ունեցած մեր թանկ փոխհարաբերությունները ու նրա տված օրհնությունները (Սաղ. 106։7, 11–13)։